runetrust/blame-folketinget-dk huggingface dataset:
Frank Aaen (EL), 2008-04-16:
Jeg kan godt forstå nogle af de forslag, der er blevet lagt frem om at droppe skattelettelserne til de rige - det er jeg helt med på - men man skal igen bare være opmærksom på, om det er med til at skabe kant, så det kan forstås, og om det er med til at skabe forskel, så det kan forstås ude i befolkningen blandt dem til venstre for midten, som vi gerne vil have til at stemme på os, når vi begynder at sige, at vi på den ene side ønsker en meget stram økonomisk politik, og at der hverken er råd til det ene eller det andet, og samtidig ønsker flere penge til velfærd og flere penge til lighed og flere penge til lønninger til ansatte i den offentlige sektor.
Karsten Nonbo (V), 2007-02-08:
Jeg er sikker på, at hvis vi lavede en statistik, der viste, hvor mange færdselsuheld bus- og rutebilchauffører var skyld i, ville vi få et endnu lavere tal end de 1,2 pct., så jeg tror ikke, der overhovedet er noget færdselssikkerhedsmæssigt i det her, og derfor er det måske nok mere et arbejdskampsspørgsmål.
Kim Behnke (FP), 1999-01-28:
Uanset om det er mange eller få boliger, det drejer sig om, så har Fremskridtspartiet nemlig den opfattelse, at statsmagten ikke skal mere eller mindre smide folk på gaden blot af det ene hensyn at etablere kontorfaciliteter og lign. Vi har lige haft en diskussion om grundloven, og dér er
Lisbeth Bech Poulsen (SF), 2016-11-17:
I flere af høringssvarene står der, at det er i strid med menneskerettighedskonventionens artikel 8 om retten til privatliv, og der står klokkeklart, at det her ikke er i tråd med retsprincipper eller med persondatalovsrelaterede principper i forhold til personer, der aldrig har gjort noget ulovligt, aldrig har været mistænkt for noget, men som er dukket op, da PET har haft en helt lovlig grund til at lede efter andre ting.
Sophie Hæstorp Andersen (S), 2012-11-01:
Jeg vil meget gerne tage en lidt længere debat med ordføreren om det her med, at det private altid er billigere end det offentlige, og at manna skulle falde ned fra himlen, hvis vi udliciterede hele vores offentlige sundhedsvæsen til privathospitaler, for det tror jeg ikke internationalt der er belæg for at sige.
Flemming Kofod-Svendsen (KRF), 2000-09-06:
Vi ved jo, hvis vi kender vores historie, at et stærkt Tyskland har givet problemer for Danmark, også for andre lande, og det er denne politiske dimension med euroen, at Tyskland her frivilligt gav afkald på en magt, at Tyskland var parat til at dele magten, at den stærke D-mark blev erstattet med en euro med et politisk sigte, for at Tyskland ikke skulle skabe problemer i en kommende europæisk stabilitet, der for mig er den bærende intention.
Flemming Møller Mortensen (S), 2009-04-14:
Men jeg vil også gerne stille fru Karin Nødgaard et spørgsmål, og det går på det område, som handler om prøvegravningen, altså det med, at forslaget foreslår, at det skal gå fra at være frivilligt til, at det skal være en ret for museet at lave en prøvegravning, hvis de har fundet, at det område er arkæologisk væsentligt, og at de forventer, at der er noget af væsentlighed gemt i jorden.
Søren Pape Poulsen (KF), 2021-11-09:
Når jeg spørger, er det jo, fordi jeg synes, det er interessant at vide, at man tidligere den dag, hvor regeringen traf beslutningen, altså den 3. november, havde haft et møde i NOST – og så synes jeg, det er interessant at høre, om der er nogen, der på det møde skulle have sat spørgsmålstegn ved lovhjemmelen.
Tom Behnke (KF), 2010-04-12:
Derefter skal de så til politiet, og så skal politidirektøren give tilladelsen til det, for det må ikke være sådan, at man bare sætter tv-overvågning op, fordi man synes, det kunne være sjovt eller et eller andet, nej, det skal jo altså være – som der står – »når overvågningen er væsentlig af hensyn til kriminalitetsbekæmpelse«, og så kan politiet sige: O.k., det er i orden.
Erling Christensen (S), 1999-03-19:
Derimod bruger man planlovgivning ude i lokalområdet som eksempel, hvor Venstre burde være bekendt med, at hvis kommunerne ønsker en frihed til planlægning ude i området, så kan man tage det og lave lokalplan i landdistrikterne og pege på skatteligningen, som jeg kunne have forholdt mig til.
Per Clausen (EL), 2008-06-12:
Der kommer så en ny CO2-afgift, som indeholder det fornuftige element, at man fremover vil belaste på CO2-udslippet ved de forskellige energiformer i stedet for at gøre som hidtil, hvor man har belastet med en CO2-afgift, uanset om den energiform, der blev brugt, overhovedet har et CO2-udslip.
Hans Andersen (V), 2020-08-12:
Den tidligere ordførere har på udmærket vis redegjort for indholdet i lovforslaget, altså at vi med lovforslaget indfører en mulighed for, at ydelsesmodtagere kan modtage et engangstilskud på 1.000 kr., som forhåbentlig kan bidrag til det indenlandske forbrug og den danske økonomi.
Kristian Jensen (V), 2000-11-09:
Vi har tillid til, at der er fornuft nok blandt ganske almindelige danske lønmodtagere til at vælge det, der er i deres bedste interesse, og ikke at det er en lovgivning, som vi herinde fra Folketinget skal sidde og trække ned over dem og dominere med hensyn til, hvad vi tror er bedst for folk.
Stine Brix (EL), 2017-12-07:
Og det er jo en grundlæggende værdi i vores velfærdssamfund, at man som ældre har en økonomisk tryghed, når arbejdslivet er slut, og at man, hvis man som ældre ikke længere har så stærk en krop eller så stærkt et sind, som man havde tidligere, får den fornødne hjælp til at opretholde et godt og aktivt og trygt liv.
Thomas Jensen (S), 2011-11-29:
Men jeg vil sige, at Ole Stavads skattesystem – den her regel er indført tilbage i 2000 – var et rigtig fint og holdbart skattesystem, som jo på mange områder blev videreført af den borgerlige regering, den højreorienterede regering, da den kom til, for man indførte skattestoppet, og på den måde holdt man i mange år fast i Ole Stavads gode tanker.
Christian Juhl (EL), 2014-03-25:
Når man har siddet 35 år i en flygtningelejr, og når man har oplevet mennesker, som jeg gjorde nede i Vestsahara sidste år, der har været udsat for tortur, for grove menneskerettighedskrænkelser, for ikke at måtte demonstrere og mødes, tror hr. John Dyrby Paulsen så, at saharawierne synes, at det er o.k., at den danske regering og det danske Socialdemokrati bare er afventende?
Mattias Tesfaye (S), 2017-04-28:
Det er bl.a. Dansk Supermarked, der er blevet kritiseret for at have en stor andel af arbejdsløse gående gratis, og i den forbindelse kontaktede jeg et stort varehus på Vestegnen, hvor jeg selv er valgt, for at spørge om, hvordan det fungerer, og om jeg måtte møde nogle af dem og sådan noget.
Ole Birk Olesen (LA), 2021-03-05:
Hvis det bliver en del af lovforslaget på grund af et ændringsforslag fra Radikale, at vi skal udvide racismeparagraffen – en paragraf, som vi andre gerne vil afskaffe – så risikerer det flertal, der beslutter det, at den store opbakning, som jeg formoder der vil være til det her lovforslag, nødvendigvis må skrumpe.
Sofie Carsten Nielsen (RV), 2012-10-23:
Men jeg er fuldstændig enig med ordføreren i, at der er behov for det samme i vores daginstitutioner, og så vidt jeg ved, fører det selvfølgelig til, når man laver en særlig kvote, altså optager mænd på pædagoguddannelsen med et lavere snit end det, der er krævet, og det samme gælder i øvrigt dyrlægeuddannelsen og en række andre steder, at der kommer flere mænd ind.
Lars Kramer Mikkelsen (S), 2004-06-01:
Nu havde jeg jo den oplevelse at være med Boligudvalget i England for at se, om man havde løst problemer med Thatchers ideologisk betonede korstog mod de almene boliger, og jeg må sige: Nej, jeg synes ikke, man havde løst problemet, og jeg tror heller ikke, det er løsningen på problemet at begynde at sælge ud af de almene boliger, så der bliver færre almene boliger.
Ane Halsboe-Jørgensen (S), 2024-11-20:
Derudover ligger der også tre andre forenklingsforslag – flere har været inde på dem – og det er med hensyn til Helbredsoplysningsrådet, de beskæftigelsespolitiske mål og så Jobservice Danmark, hvor virksomhederne i stedet for vil kunne gøre brug af jobcentrenes virksomhedsservice og de tværkommunale rekrutteringsfællesskaber.
Line Barfod (EL), 2004-12-08:
Det mener statsministeren slet ikke der er noget problem i, heller ikke når man samtidig også gennemfører andre reformer og f.eks. kan læse, at folk, hvad angår gymnasiereformen, er dybt bekymret ude på gymnasierne, fordi Undervisningsministeriets embedsmænd ikke er i stand til at give den nødvendige vejledning om, hvordan der kan laves lovlige studieretninger.
Ole Stavad (S), 2003-11-05:
At vi supplerer det med en generel bestemmelse i vores skattelovgivning, der siger, at når der opstår den slags tvister mellem to landes skattemyndigheder, så foretager man sig intet over for de pågældende skatteydere, som er fuldstændig uden muligheder for at gøre noget som helst.
Jens Joel (S), 2022-04-22:
Og man kan sige, at det nyeste eksempel på en investering i grønt udstyr, er den aftale, der blev lavet den 6. april i år, altså lige umiddelbart før påske, hvor 58 mio. kr. ud af den samlede pulje på 100 mio. kr. går til udstyrsinvesteringer.
Liselott Blixt (DF), 2017-04-20:
Grunden til den her forespørgsel er jo netop, at vi ser inhabile personer, der f.eks. har diagnosen demens, som bliver trukket igennem nogle retssager og pålagt at betale sagens omkostninger, selv om man på forhånd ved, at vedkommende faktisk ikke kan dømmes på grund af varig inhabilitet.
Tina Nedergaard (V), 2011-02-08:
Det er forudsætningen for at skabe den økonomi, der er nødvendig for ikke at skulle bruge netop nedskæring i den offentlige sektor som det eneste mulige værktøj, men det er også at fremtidssikre vores uddannelsessystemer og vores folkeskoler mod det dræn, der vil komme, hvad angår lærerkræfter.
Mikkel Dencker (DF), 2007-03-27:
Jeg tænker især på, og jeg ved, at ministeren og jeg selv har den fælles interesse at få bekæmpet indsmuglingen af øl og sodavand fra Tyskland samt slik fra Sverige, så derfor kan det jo være nødvendigt, at man skærper kontrollen ved den dansk-tyske grænse og ved Øresundsbroen, hvor det her kan være tilfældet.
Pernille Vigsø Bagge (SF), 2009-03-31:
Nu ved hr. Martin Henriksen jo udmærket godt, at der er utrolig mange forældre, der har klaget over den tildeling af specialundervisning, de har fået i folkeskolen til deres børn, og at de her forældre har fået ret i deres klager, så der er jo et problem med specialundervisning og tildeling af specialundervisning i folkeskolen.
Sólbjørg Jakobsen (LA), 2024-05-30:
Jeg har som sagt ikke så mange spørgsmål, og jeg har heller ikke nogen kritik, men jeg vil gerne læse en vedtagelsestekst op, som ud over at være på vegne af LA, og hvor jeg også kan forstå, at ikke kun Socialdemokratiet, men også hele regeringen bakker op om det, også er på vegne af Radikale Venstre, Konservative og Danmarksdemokraterne.
Karsten Lauritzen (V), 2011-03-18:
Det er bl.a. sket som følge af den rapport, som kom fra det ekspertudvalg, som blev nedsat efter valget i 2007, og som har set på forholdene for børnefamilierne blandt asylansøgere i Danmark og en lang række andre europæiske lande, og man er nået frem til den konklusion – og det synes jeg jo er interessant – at de forhold, vi har i Danmark, er meget sammenlignelige med forholdene i de andre nordiske lande.
Søren Kolstrup (EL), 2001-03-15:
Dér kan man da i hvert fald sige, at der er nogle punkter, hvor vi så ved, hvor Venstre står, men derudover skal jeg meddele, at vi synes, det er udmærket, at statistikken indgår i relation til de handlingsplaner, som er vedtaget på pesticidområdet, og i den forbindelse sætter man så måltal og fakta i relation til hinanden på en nøgtern måde, som det også bliver gjort nu.
Jann Sjursen (KRF), 1998-04-23:
Jeg vil godt sige, at vi også har noteret os fra Kristeligt Folkepartis side, at regeringen forventer, at omkostningerne ved udsendelsen af de ca. 110 mand i en forventet periode på 8 måneder kan afholdes inden for den i anmærkningerne til finansloven afsatte ramme til forsvarets løsning af internationale opgaver.
Mogens Jensen (S), 2025-02-27:
Det kan godt være, at det er en god idé med et dansk idrætsmuseum med alt, hvad det så indebærer, men i så fald skal det være et projekt, som er drevet frem af ildsjæle og med en dyb forankring i sports- og museumsverdenen, og ikke bare en topstyret idé fra de københavnske saloner.
Jørn Jespersen (SF), 1999-04-15:
Først skal jeg sige tak til ministeren for hendes indlæg, hvor jeg specielt hæftede mig ved, at det væsentligste argument, der blev bragt i anvendelse mod vort forslag, i virkeligheden var, at den nuværende lov ikke har haft tid til at virke tilstrækkelig længe, og at man derfor ikke har indhøstet tilstrækkelig mange erfaringer til at kunne danne sig en fast mening om, hvorvidt der er behov for en ændring.
Frank Aaen (EL), 2000-12-13:
Og jeg synes, det var fint, at vi også i den her debat, selv om det ellers er lidt uden for det, jeg havde tænkt mig at sige, på den måde får illustreret lidt, hvorfor der er forskelle i dansk politik, at Venstre og De Konservative altid kerer sig om dem, der har mest i forvejen,
Merete Riisager (LA), 2018-11-08:
Men vi har opjusteret procentsatsen, først op til de 75 pct., det er jo der, den har ligget i rigtig mange år, og så en lille procent mere, fordi vi mente, at de frie skoler, som jo ikke har den paraply, der er inde under kommunen i forhold til børn med særlige behov, skulle have lidt ekstra for også at kunne optage nogle flere børn med særlige behov.
Mikkel Bjørn (DF), 2024-12-05:
Det er da topmålet af useriøsitet i dansk politik, altså at ødelægge Danmark og så efterfølgende beklage sig over, at alle andre er useriøse og ovenikøbet ikke selv tilbyde nogen løsninger på, hvordan man så retter op på de skader, man selv har været med til at forvolde.
Bjarne Laustsen (S), 2009-05-14:
Hvis det nu er sådan, at man har en forkærlighed for ræveavlere og for erhvervet, og man har den holdning, at man ikke skal have ræve mere, hvorfor tager man så ikke konsekvensen af den der påståede erhvervsvenlighed og siger: Vi giver kompensation, ligesom vi har givet til andre dyrearter, som man har været nødt til at udfase her i landet?
Erling Bonnesen (V), 2010-05-31:
Men mit spørgsmål går sådan set på, om De Radikale, hvis de bliver inviteret til forhandlinger, hvad enten de er med i regeringen eller ej, og man nu har haft de her drøftelser og fagforeningerne og alle andre siger, at nu skal vi altså have den dagpengeperiode sat op, og det nu afhænger af de radikale mandater, så vil medvirke til at forhøje perioden igen.
Jørgen Arbo-Bæhr (EL), 2005-04-12:
Men vi skal selvfølgelig sikre os, at reglerne er skruet sådan sammen, at det altid kan betale sig at arbejde, og derfor vil jeg tage initiativ til en analyse af incitamenterne i efterlønsordningen og indkalde partierne bag efterlønsforliget til en drøftelse heraf.
Martin Lidegaard (RV), 2005-05-13:
For hvis det er rigtigt, at man ikke kan lempe vægtafgiften, og at det ligesom er en låst sag og noget, som der ikke i EU er præcedens for at gøre, vil jeg medgive, at det kræver en diskussion af, hvordan vi kan skrue det her sammen, så det bliver rimeligt rent økonomisk.
Anne Grete Holmsgaard (SF), 2003-04-24:
Til fru Aase D. Madsen vil jeg bare sige, at jeg da er glad for, at fru Aase D. Madsen går herop og siger: Jamen det centrale er at sikre de forbrugere, som anvender barmarksværkerne, og som stadig væk er i klemme for nogle af dems vedkommende i hvert tilfælde.
Birthe Rønn Hornbech (V), 2003-03-12:
Men det er en naturlig følge af den ordning, der indførtes for snart 100 år siden, at kommunernes regulerende mulighed fjernes helt. Vi er selvfølgelig også i Venstre opmærksomme på, at der blandt dem, der forvalter de kirkelige love, har været uenighed om visdommen i at overflytte opgaver fra stifter til provstier.
Ole Stavad (S), 2005-01-14:
Jeg mener, at man overser eller ikke tager hensyn til, at hvis vi har et aktieselskab, der jo for manges vedkommende har hovedaktionærer, så beslutter folk fuldstændig selv, om de vil tage deres afkast ud af det selskab i form af løn, i form af udbytte eller i form af avance.
Finn Sørensen (EL), 2018-11-01:
Vi diskuterer, at man vil ændre kommunernes adfærd, sådan at de i meget, meget ringe grad bruger vejledning, opkvalificering og uddannelse, og at de i stedet bruger noget, som der intet perspektiv er i for de ledige, nemlig det at fungere som gratis arbejdskraft for virksomhedsejeren.
Martin Lidegaard (RV), 2006-03-15:
Derfor er det jo i meget høj grad Socialdemokratiet, der kan tage æren for, at man er gået i gang med det, også selv om man – og det mener Det Radikale Venstre stadig – ville have stået sig bedst ved at afvente den undersøgelse, vi alle sammen var enige om at lave om den resterende del af Frederikssundmotorvejens forløb, i forbindelse med om det skal være en egentlig Frederikssundmotorvej, eller om vi kan løse trafikproblemerne der på en anden måde.
Tove Videbæk (KD), 2004-01-15:
Det var jo egentlig en klar forudsætning for grundtaktsreformen, at bredden i viften af tilbud skulle sikres og udvikles, men på grund af amternes restriktive godkendelsespraksis er der sket det stik modsatte. En række private opholdssteder og botilbud har måttet dreje nøglen om, og for den enkelte borger betyder det, at det er blevet vanskeligere at finde et tilbud, der matcher de konkrete behov.
Astrid Krag (S), 2013-02-08:
En godkendt brancheforening skal altid have oplysninger tilgængeligt på sin hjemmeside om, hvilke tatovører der har brancheforeningens tilladelse til at benytte titlen registreret tatovør, og de enkelte registrerede tatovører kan også have en tydelig skiltning ved indgangen, der fortæller forbrugerne, at der netop er tale om en registreret tatovør.
Karl H. Bornhøft (SF), 2010-11-19:
Derfor vil jeg heller ikke lægge skjul på, at vi faktisk synes, at de nuværende regler om åbenhed har vist sig at være lidt utilstrækkelige, og derfor vil vi også gerne være med til at stramme op på dem, også af hensyn til lægerne selv, for med en stramning af reglerne mener vi faktisk, at det vil kunne undgås, at der er læger, der uberettiget kommer under mistanke, og det synes jeg egentlig også er en funktion i sig selv.
Lars Løkke Rasmussen (V), 2003-12-05:
Så kommer vi virkelig på arbejde, for så skal vi tage stilling til, hvorledes vi indretter den kommunale struktur bedst muligt, så f.eks. sundhedsydelserne leveres effektivt, med høj kvalitet og med udgangspunkt i de problemer og i de behov for koordinering og samordning, som borgerne unægtelig har.
Pernille Rosenkrantz-Theil (EL), 2002-03-22:
I ved lige så godt som jeg, at fjerner man bloktilskuddet til modersmålsundervisningen, så afskaffes den reelt i langt de fleste kommuner, fordi kommunernes budgetter er hårdt pressede, fordi der bl.a. kommer flere ældre, fordi der kommer flere børn i skolerne, og ikke mindst fordi regeringen lader sit skattestop erstatte det kommunale selvstyre og dermed meget effektivt forhindrer kommunerne i f.eks. at finde penge til modersmålsundervisning.
Kristian Jensen (V), 2018-04-25:
af den udmærkede finanslovsaftale, som regeringen indgik med Dansk Folkeparti, hvor der var en række tiltag, som både løftede økonomien ude i kommunerne for at sikre, at der var flere varme hænder til stede, men som også gik ind og kiggede på, at vi i højere grad skulle fokusere på, hvad vi fik ud af de midler, vi brugte, så det ikke bare var et spørgsmål om, hvor mange penge der blev brugt, men hvad effekten af de midler, der bliver brugt ude i kommunerne, også er.
Pelle Dragsted (EL), 2025-12-04:
Jeg har haft erhvervsministeren i samråd, jeg har haft erhvervsministeren hernede i salen, og vi har foreslået en lavere moms, og hver gang har vi lidt fået den der historie, altså at jo, vi kan godt se, at der er et problem, vi kigger nu ned i det, og vi har nu sat en undersøgelse i gang.
Jens Rohde (RV), 2020-01-07:
Vi må jo lade Dansk Folkeparti, at man har været sådan meget stringent i sin holdning til grænsekontrol i al den tid, jeg kan huske, endda så stringent, at man lavede handelen med Lars Løkke Rasmussen i 2011 om, at man gerne ville afskaffe efterlønnen for at få grænsekontrol, og fred være med det.
Peter Skaarup (DF), 2000-12-07:
Men jeg kan konstatere, at Socialdemokraterne her på Christiansborg er uenige med deres egen formand for Folketingets Retsudvalg, fru Lissa Mathiasen, og er uenige med medlemmer af Københavns Amtsråd, der har set på ungdomsdomstole og mener, det er en god idé.
Pernille Vigsø Bagge (SF), 2009-11-25:
Med hensyn til det, ministeren har sagt under det tidligere spørgsmål, er det jo ikke relevant, at de her kvinder ikke kan få kontanthjælp, men det er stadig væk relevant, at kvinder er nødt til at blive boende hos en voldelig ægtemand, medmindre de vil udvises af landet, og det synes jeg er et stort problem.
Ellen Trane Nørby (V), 2019-01-23:
Jeg kan høre, at fru Astrid Krag og jeg ser meget forskelligt på folkevalgte, for jeg kan høre, at fru Astrid Krag ikke mener, at vores mere end 2.400 folkevalgte ude i kommunerne har nogen værdi, eller at de 179, som sidder i Folketinget, har en værdi som folkevalgte.
Martin Geertsen (V), 2015-04-15:
Nu skal jeg ikke blande mig i interne socialdemokratiske forhold, men det er bare utrolig vanskeligt at føre en saglig debat med den socialdemokratiske ordfører, når vedkommende gentagne gange påstår, at det ikke er korrekt, at denne regering har givet en almindelig flygtningefamilie 10.000 kr. mere om måneden.
Tom Behnke (KF), 2011-04-15:
Det, regeringen tillader sig, er at have et fagligt, sagligt grundlag at lave tiltag på, nemlig det, at vi har bedt de mennesker, der til dagligt arbejder med det her, nemlig folk i kriminalforsorgen, om at fortælle os, hvad der er den aktuelle situation, og hvad der er det aktuelle behov.
Per Stig Møller (KF), 2002-11-13:
Jeg besvarede hr. Jeppe Kofods spørgsmål, sådan som det er stillet til mig, at Udenrigsministeriet i pressemeddelelsen den 28. oktober oplyste, at Rusland over for den danske regering er fremkommet med oplysninger om, at personer med forbindelse til terroraktionen i Moskva muligvis ville deltage i Tjetjenienkonferencen i København.
Pia Olsen Dyhr (SF), 2019-10-03:
Når det så er sagt – for det vil vi egentlig gerne give mulighed for de første 7 år af barnets liv – så mener SF jo, at det, vi bruger af fællesskabets midler, vil vi gerne bruge på det, der i virkeligheden også er fællesskabets institutioner: dér, hvor vi mødes, dér, hvor vi socialiseres, dér, hvor vi lærer af hinanden.
Søren Søndergaard (EL), 2004-01-13:
Men det er der, jeg måske savner lidt fra Venstres ordførers side og i virkeligheden også i den ellers udmærkede redegørelse, som er kommet fra udenrigsministeren: nogle forslag til, nogle ideer til, hvordan Europarådet kan undgå at blive ødelagt af den krise, man kan sige man er inde i; nogle konkrete forslag til, hvad man kan forestille sig at Europarådet kunne gøre, både i den parlamentariske del og i ministerdelen, for ikke at blive ved med, som vi efter min mening har gjort i de sidste par år, at stå i den situation, at der er lande, der siger, at det ikke er så vigtigt, hvad Europarådet siger, og som relativt kynisk spekulerer i, at der kommer en kritik fra Europarådet, den varer en kort periode, og så forsvinder den.
Jens Rohde (V), 2003-10-09:
Jeg er nødt til fuldstændig at afvise, at det syn er målet, og at det er dér, vi vil hen; det er jeg nødt til at slå fuldstændig klart fast, og jeg må tage meget, meget kraftigt afstand fra den sammenligning, hr. Mogens Nørgård Pedersen laver.
Annette Vilhelmsen (SF), 2015-01-21:
Derfor er jeg meget glad for, at IA i dag har rejst den her forespørgsel, fordi der tilsyneladende er rejst berettiget tvivl om, om den nye aftale om servicekontrakten for Thule Air Base reelt sikrer grønlandske og danske arbejdspladser og uddannelsespladser og afkast til det grønlandske samfund.
Karina Adsbøl (DF), 2016-03-01:
Men der står jo i beslutningsforslaget, at i dag kan kommunalbestyrelsen vælge at benytte en tro og love-erklæring i forbindelse med genbevilling af hjælpemidler eller støtte til handicapbil, hvis kommunalbestyrelsen vurderer, at borgerens forhold i al væsentlighed er uforandret.